Zápisnica zo zasadnutia 
 Ústrednej komisie pre antiinfekčnú liečbu a antibiotickú politiku 
(ďalej len ÚKALAP)

Dátum:     3. mája 2010
Miesto:     MZ SR
Prítomní:  podľa prezenčnej listiny
Program:
1.	Otvorenie – Jarčuška
2.	Kontrola uznesení – Jarčuška, Liptáková
3. Vyhodnotenie aktivít spojených  s European antibiotic awarness day 18. 11. 2009 –  Jarčuška
4.   Stav prípravy „OU MZ SR na diagnostiku a liečbu invazívnych fungálnych infekcií“ a 
      „OU MZ SR pre antibiotickú profylaxiu ranovej infekcie“ – Drgoňa, Krkoška,
      Mosendzová
5. Informácia o medzinárodnom sympóziu "Komunikácie a bezpečnosti  liekov" – Liptáková, Jarčuška
6.  Antibiotická rezistencia a NKN ako súčasť Národného programu zvyšovania bezpečnosti pacientov – Jarčuška
7.   Informácia o spolupráci MZ SR a MP ohľadom rezistencie potravín – Bírošová
8.   Rôzne
9.   Záver

k bodu 1) Rokovanie otvoril a viedol predseda komisie ÚKALAK doc. Jarčuška. Privítal pozvaných odborníkov: Ing. Zuzanu Bírošovú, CSc. z Ministerstva pôdohospodárstva a doc. MUDr. Ľuboša Drgoňa z  NOU. Ospravedlnil neprítomnosť prof. MUDr. Leonarda Siegfrieda, CSc. a MUDr. Kataríny Chylovej, PhD. 

k bodu  2) Predseda komisie vykonal kontolu úloh z uznesenia ÚKALAK zo zasadania dňa 29.10.2009. 
Všetky úlohy boli splnené.

k bodu  3) doc. Jarčuška zhrnul aktivity z European antibiotic awarness day , ktorý sa konal dňa 18. 11. 2009 na tému rezistencia na antibiotiká a zníženie ich spotreby: bola zorganizovaná tlačová beseda na MZ SR, v rámci akcie Zdravé mesto doc. Hupková zorganizovala odborný seminár v Bratislave na SUSCH predovšetkým pre ambulantných lekárov, viaceré nemocnice si pripravili vo svojich priestoroch semináre a sympózia, z LF PJŠ v Košiciach boli vysielané štyri telekonferencie. Doc. Jarčuška požiadal doc. Liptákovú, aby pre každého člena ÚKALAP zabezpečila distribúciu CD z telekonferencie.

k bodu 4) Do návrhu OU MZ SR k diagnostike a liečbe invazívnych mykóz, ktorý vypracoval doc. Drgoňa, boli zapracované všetky pripomienky z posledného stretnutia z ÚKALAP, vnútrosekčného a vnútrorezortného pripomienkového konania. Problém, na ktorý poukázal riaditeľ OKCaLP MUDr. Hlôška je, že v OU sa používajú názvy liekov, ktoré nie sú registrované a kategorizované. Registrované, nekategorizované lieky musia mať v OU upozornenie, že sa môžu používať len v ústavnej zdravotnej starostlivosti a neregistrované, nekategorizované sa z OU musia vypustiť. Tieto pripomienky zapracuje Doc. Drgoňa spolu s drobnými zmenami navrhovanými členmi ÚKALAP a Ing. Mosendzová pripraví OU na gremiálnu poradu MZ SR. 
Návrh OU MZ SR pre antibiotickú profylaxiu ranovej infekcie vypracoval MUDr. Krkoška, prešlo vnútrosekčným pripomienkovým konaním. Členovia ÚKALAP privítali tento materiál, keďže v zhutnenej podobe zhrňuje princípy profylaxie a zahŕňa aj prácu nemocničných antibiotických komisií. Malé pripomienky členov ÚKALAP MUDr. Krkoška opraví ešte pred posunutím OU na vnútrorezortné pripomienkové konanie. 

k bodu 5) Predseda komisie oboznámil prítomných s pripravovaným medzinárodným sympóziom „Komunikácie a bezpečnosti liekov“, ktoré sa uskutoční v dňoch 19.-21. mája 2010 v Smoleniciach. Prioritnými témami má byť bezpečnosť pacienta, nozokomiálne nákazy a vedľajšie účinky liekov. Doc. Jarčuška, ktorý bude mať na podujatí prednášku, bude zároveň zastupovať MZ SR Upozornil prítomných členov na možnosť prihlásiť sa na toto sympózium.

k bodu 6) Predseda komisie informoval o príprave vypracovania Národného programu zvyšovania bezpečnosti pacientov. Vyzval prítomných na dodanie podnetov k tomuto materiálu. Doc. Nikš požiadal predsedu komisie, aby predtým zaslal všetkým krátku osnovu

k bodu 7) Ing. Bírošová oboznámila prítomných s činnosťou Odboru bezpečnosti potravín na MP SR.  Jeho pracovníci spolupracujú s medzinárodnými spoločnosťami, ktoré sa zaoberajú bezpečnosťou potravín, s ÚVZ, SZU. Majú dve referenčné laboratória v Bratislave a Dolnom Kubíne. Ich práca zahŕňa jednak bezpečnosť potravín, jednak bezpečnosť zvierat a ich krmív - biologické riziká, zoonózy, rezistenciu rezistencie potravín.

k bodu 8) Rôzne
-  doc. Nikš informoval, že SR stále nedáva podkladyo antibiotickej rezistencii do databáz EARS. 
-  doc. Nikš uviedol, že v súčasnosti je pripravená norma EUCAST normy pre sledovanie rezistenice na antibiotiká a antimykotiká, ktorá je odsliášná od normy, ktorú mikrobiologické  laboratóriá v SR používajú v súčasnosti CLSI. Ak by malo byť SR akceptovať EUCAST vykazovať údaje o rezistencii podľa tejto  normy, bolo by treba zneniť software vo všetkých prislúchajúcich laboratóriách, vyžadovalo by to viac ľudí a financií. Navrhol, aby bola zriadená komisia na MZ SR, alebo subkomisa ÚKALAP.
Predseda ÚKALAP navrhol iný postup,požiadať Spoločnosť klinickej mikrobiológie SLS, hlavného odborníka klinickej mikrobiológie a ZP, aby zaujali stanovisko k prijatiu novej normy EUCAST s finančným vyčíslením a prínosom. Následne navrhnúť 3 člennú pracovnú skupinu, ktorá by sa zaoberala stratégiou ATB politiky a nozokomiálnymi nákazami.
-  doc. Nikš navrhol, aby sa na zasadania ÚKALAP zúčastnili aj mikrobiológovia, ktorí budú členmi vyššie uvedenej pracovnej skupiny a ktorí budú zodpovední za sledovanie rezistencie na antibiotiká a antimykotiká
- Ing. Mosendzová informovala, že MUDr. Chýlová, PhD. sa nezúčastňuje na zasadnutiach ÚKALAP kvôli dlhodobej chorobe. Doc. Jarčuška navrhol odvolať menovanú a požiadať o novú nomináciu organizáciu, ktorá nominovala MUDr. Chýlovú, PhD.

k bodu 9) Predseda komisie poďakoval prítomným za účasť, bohatú diskusiu a pripomienky. 

Závery:
a) Komisia berie na vedomie
1. Splnenie úloh zo stretnutia ÚKALAK zo 16.6.2009. 
2. Vypracovanie návrhu OU MZ SR na diagnostiku a liečbu invazívnych fungálnych infekcií 
    doc. Drgoňom a OU MZ SR pre antibiotickú profylaxiu ranovej infekcie vypracované MUDr. Krkoškom.
3. Informáciu o medzinárodnom sympóziu "Komunikácie a bezpečnosti  liekov“.
4. Informáciu o príprave Národného programu zvyšovania bezpečnosti pacientov.
5. Informácia o spolupráci MZ SR a MP SR.
6. Informáciu o návrhu na odvolanie MUDr. Kataríny Chylovej, PhD. z UKALAP pre zdravotné problémy.

b) Úlohy:
1.  Upraviť OU o invazívnych mykózach v zmysle platných predpisov a zabezpečiť jeho
     predloženie do GP MZ SR.
     T: 06.05.20109                                                               Zodp.: Drgoňa, Mosendzová
2.	Upraviť OU na antimikrobiálnu profylaxiu v chirurgii.a a zabezpečiť jeho predloženie na
     VPK.
     T: 15.05.2010                                                                 Zodp.: Krkoška, Mosendzová   
3.	Prihlášky na medzinárodné sympózium „Komunikácie a bezpečnosti  liekov zaslať doc.
     Jarčuškovi. 
     T: obratom                                                                      Zodp.: členovia ÚKALAK
4.  Dodať krátku osnovu k návrhu Národného programu zvyšovania bezpečnosti pacientov pre 
     Všetkých členov ÚKALAP.
     T: do 2 týždňov                                                               Zodp.: Jarčuška 
5.	Podnety k návrhu Národného programu zvyšovania bezpečnosti pacientov zaslať doc. Jaršuškovi.
     T: do konca júla 2010                                                     Zodp.: členoviaÚKALAK  
6.	požiadať Spoločnosť klinickej mikrobiológie, hlavného odborníka klinickej mikrobiológie a ZP, aby zaujali stanovisko k prijatiu novej normy EUCAST  a pripravili návrh subkomisie, ktorá bude pozistávať z 3 členov, ktorí budú prizývaní na zasadbnutia ÚKALAK .
T: 1.11.2010                                                                   Zodp.: Jarčuška, Mosendzová
7.   V súlade so štatútom ÚKALAP podať ministrovi zdravotníctva návrh na odvolanie  odvolať MUDr. Chýlovej, Phd.  z členstva ÚKALAP.
     T: do 2 týždňov                                                               Zodp.: Jarčuška, Mosendzová
                                                                           8.
8. Každému členovi ÚKALAP distribovať CD z telekonferencie z 18.11.2009.
     T: do 2 týždňov                                                               Zodp.:doc. Liptáková

Zapísala: Ing. Beáta Mosendzová, MPH	           
Overili: Doc. MUDr. A. Liptáková, PhD. 
            Doc. MUDr. P. Jarčuška, PhD.

V  Bratislave dňa 3. mája 2010